Ուսման ընթացքում ուսանողները անցնում են ուսումնական և արտադրական պրակտիկաներ: Խորհրդային կարգերի օրոք գեոմորֆոլոգիական մասնագիտացման բաժնի 3 կուրսի ուսանողները արտադրական պրակտիկան անցկացնում էին ԽՍՀՄ-ի տարբեր վայրերում գտնվող արշավախմբերում (Կամչատկա, Պատոմի սարահարթ, Ուրալ, Ղազախստան և այլն), իսկ քարտեզագրական մասնագիտացման բաժնի ուսանողները` Նովոսիբիրսկի, Մինսկի, Սվերդլովսկի, Տաշքենդի քարտեզագրական ֆաբրիկաներում: Այժմ կազմակերպվում են երթուղիներ ՀՀ տարածքում տարբեր ուղղություններով, երկարատև պրակտիկան՝ համալսարանի «Մարմարիկ» ուսումնական հանգրվանում, իսկ գեոդեզիական առարկաների պրակտիկան անցկացվում է Երևան քաղաքում: Պրակտիկայի ընթացքում ուսանողները ամրապնդում են տեսական գիտելիքները: Արտադրական պրակտիկան ուսանողները անց են կացնում Կադաստրի պետական կոմիտեի տարբեր ստորաբաժանումներում, ընդգրկվում են աշխատանքային ընթացքի մեջ և ձեռք բերում պրակտիկ գիտելիքներ: